Sabir (Şamaxı)

Sabir — Azərbaycan Respublikasının Dağlıq Şirvan iqtisadi rayonunun Şamaxı rayonunda qəsəbə, Sabir qəsəbə inzibati ərazi dairəsinin mərkəzi. Qəsəbə Sabir bələdiyyəsinə aiddir.

 Toponimi 
Bu qəsəbə Azərbaycan şairi Mirzə Ələkbər Sabirin şərəfınə adlandırılmışdır. Qəsəbənin adı memorial toponimdir.

 Coğrafiyası 
Şabir qəsəbəsi Azərbaycan Respublikasının Şamaxı rayonunda qəsəbədir, həmçinin Sabir qəsəbə inzibati ərazi dairəsinin mərkəzi. Sabir qəsəbə inzibati ərazi dairəsinə Çıraqlı kəndi də daxildir.

Qəsəbə rayon mərkəzindən — Şamaxı şəhərindən 7 km cənub-şərqdə, Kürdəmir dəmiryol stansiyasından 79 km şimal-şərqdə, Pirsaat çayının orta axını sol sahilində, Bakı-Şamaxı yolunun kənarında, Ləngəbiz silsiləsinin ətəyində yerləşir.

 Tarixi 
Yaşayış məntəqəsi 1960 ildə Qocamanbəyovların nəslinə mənsub yerdə üzümçülük sovxozunun təşkil edilməsi ilə əlaqədar orada çalışan fəhlələr üçün salınmışdı, sovxozun əhalisi isə əsasən Quşçu kəndindən gəlmiş ailələr hesabına artmışdır.

 İqtisadiyyat və infrastruktur 
Sabir qəsəbəsində tam orta məktəb, mədəniyyət evi, kitabxana, xəstəxana var. Qəsəbədə 546 təsərrüfat var.

 Əhalisi 
197019791983198920092024162422252298276030853915

 Görməli yerlər 
Pirsaat Baba ziyarətgah-məscid kompleksi Şamaxı şəhərinin girəcəyində, Mərzəndiyə kəndinin ərazisində, Sabir qəsəbəsinin yaxınlığında, Bakı-Şamaxı-Yevlax avtomobil yolunun kənarında yerləşir.

 İstinadlar 



Kateqoriya:Şamaxı rayonunun qəsəbələri
Kateqoriya:Şəxslərin şərəfinə adlandırılmış yaşayış məntəqələri